
2013 M. LIETUVA PIRMININKAUS ES TARYBAI

2013 m. gegužės 15 d. pranešimas VIR

Europos reikalų komiteto pirmininkas G. Kirkilas: jaunimo nedarbas – tai problema Nr. 1

„Jaunimo nedarbas dabar yra problema Nr. 1 tiek Lietuvoje, tiek visoje Europoje. Jaunimo užimtumo didinimas – tai pati aktualiausia tema visoje Europos Sąjungoje (ES). Jei šiandien veiksmingai nesiimsime spręsti šios problemos, galime turėti pavojingų pasekmių ateityje, kai ilgą laiką nerandantys darbo jauni žmonės ir vėliau negalės integruotis į darbo rinką“, – Europos reikalų komiteto (ERK) posėdyje tvirtino Seimo Pirmininko pavaduotojas ir ERK pirmininkas Gediminas Kirkilas, svarstant jaunimo politikos klausimus ir pristatant Lietuvos pozicijas, vykstant į ES Švietimo, jaunimo, kultūros ir sporto tarybos posėdį 2013 m. gegužės 16–17 d. 

Komiteto nariai pritarė G. Kirkilo pasiūlymui jaunimo nedarbo problemai ir jos sprendimų paieškoms skirti ypatingą dėmesį komiteto darbotvarkėje, taip pat į posėdžius kviečiant ir Seimo Socialinių reikalų ir darbo komiteto narius bei jaunimo nevyriausybinių organizacijų atstovus, kurių indėlis čia būtų itin reikšmingas. 

Seimo Pirmininko pavaduotojo Gedimino Kirkilo patarėja 

Morta Vidūnaitė (tel. (8 5) 239 6278, mob. 8 612 01121; el. p. Morta.Vidunaite@lrs.lt). 

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





